Publication: Magyar Közlöny
Issue: MK-1999-117 (Year: 1999, Number: 117)
Era: 1990-2004
Section: b) a hegyközségi kódszámot tartalmazó okiratot, illetve — a hegyközségekről szóló 1994. évi CII. törvény
Paragraph Index: 379

14. § Az R. a következő címmel, 20/A. és 20/B. §-sal egészül ki: „Szőlőtermelő vámhatósági nyilvántartási számának megszerzése 20/A. § (1) Az 500 m2-t meghaladó szőlőterület művelése esetén előírt vámhatósági nyilvántartási szám megszerzése iránti kérelmet a vámhatóság által rendszeresített, a 2/A. számú melléklet szerinti adattartalmú formanyomtatványon a szőlőterület helye szerint illetékes hatósági felügyeletet ellátó vámhivatalhoz kell benyújtani a szőlőterület használati jogának megszerzésétől számított 15 napon belül. A vámhatósági nyilvántartási szám megszerzése iránti kérelem formanyomtatványa térítés ellenében a vámhivataloknál, a helyi hegyközségeknél és az önkormányzatoknál szerezhető be. 1999/117. szám

Source: https://magyarkozlony.hu/hivatalos-lapok/1d6ed16218d32b033df66d06b8d0fa6420ba58ee/dokumentumok/0e7353e577f554d81f9c96dfa4d894208dc2f0cb/letoltes